Juri Lotmani mälestusmärk

Juri Lotmani mälestusmärk on Eesti kirjandusteadlase ja semiootiku Juri Lotmani auks Tartu Ülikooli Raamatukogu ette püstitatud mälestusmärk. 

See on metallist, veest ja valgusest koosnev torustikuline portree, mille alla on ehitatud ja sisustatud tehnokamber. Mälestusmärk asub Tartus Vanemuise tänava ja Struve tänava ääres Tartu Ülikooli Raamatukogu esisel platsil Tartu Ülikooli Raamatukogu purskkaevu kagupoolses osas.

Skulptuuri autorid on Tartu Kõrgema Kunstikooli professor Mati Karmin ja arhitekt Andres Lunge"Lotmani võidutöö autorid on Mati Karmin ja Andres Lunge" Tartu Turismiinfokeskus, 11. juuli 2006 ning skulptuuri koostaja on Erik Haavistu. 
Viiest 15-meetrisest terastorust skulptuuri (Vanemuise tänava poole pööratud ruumiline profiilportree) idee põhineb Juri Lotmani autošaržil.
Mälestusmärk avati 6. oktoobril 2007. Avamisel kõnelesid Tartu linnapea Urmas Kruuse, kultuuriminister Laine Jänes, Tartu Ülikooli rektor Alar Karis ja Rahvusvahelise Semiootikaassotsiatsiooni president professor Eero Tarasti.

2008. aastal kahjustasid vandaalid ajutiselt mälestusmärki: üks torudest painutati maha, samuti sai kannatada aluse üks graniitplaat.Raimu Hanson, "Vandaalid rikkusid Tartus Lotmani skulptuuri", Tartu Postimees, 23. aprill 2008

Vaated mälestusmärgile

Vaata ka
Tartu Ülikooli Raamatukogu purskkaev

Viited

Kategooria:Tartu mälestusmärgid
Kategooria:Juri Lotman